
AMCAN(ION)
· Trafod yn feirniadol y portreadau Iddewig a Christnogol o ferched a’u hastudio o safbwynt hanesyddol, crefyddol-gymdeithasol a llenyddol.
· Dadansoddi’r newid agwedd tuag at statws a swyddogaeth merched mewn Iddewiaeth a Christnogaeth gynnar.
· Asesu yn feirniadol arwyddocâd y modd y defnyddir beirniadaeth ffeministaidd mewn astudiaethau beiblaidd cyfoes.
DEILLIANNAU DYSGU
Erbyn diwedd y modwl hwn dylai myfyrwyr allu:
· dadansoddi yn feirniadol natur ac arwyddocâd yr amrywiol agweddau Iddewig a Christnogol gynnar tuag at ferched mewn testunau crefyddol ac mewn arteffactau eraill (llenyddol ac archaeolegol);
· arddangos ymwybyddiaeth gadarn o’r tebygrwydd a’r gwahaniaethau rhwng agweddau Iddewig, Cristnogol a Groegaidd-Rhufeinig tuag at y ferch;
· asesu  a gwerthuso yn feirniadol y dulliau traddodiadol a chyfoes o ddehongli deunydd beiblaidd ac Iddewig;
· cloriannu yn feirniadol y modd y mae ysgolheigion ffeministaidd yn dehongli testunau beiblaidd.
CYNNWYS DANGOSOL
Trafodir y pynciau canlynol:
· Prif nodweddion y dulliau ffeministaidd o ddehongli’r Beibl;
· Y portread o Efa yn hanesion y creu (Genesis 1-3) a’r dehongliadau diweddarach, Iddewig a Christnogol, o’r testunau beiblaidd perthnasol;
· Astudiaeth hanesyddol-gymdeithasol o fywyd merched, o’r crud i’r bedd, yn hen Israel;
· Astudiaeth lenyddol o ddelweddau benywaidd, megis y darlun o ferched fel ffigurau o bwys yn hanes Israel a’r portreadau niferus o ferched fel gwrthrychau tosturi;
· Agweddau Iesu tuag at ferched yng nghyd-destun traddodiadau Iddewig y ganrif gyntaf;
· Y portread o ferched yn Efengyl Luc ac yn Efengyl Ioan;
· Agwedd(au) Paul tuag at ferched yng nghyd-destun diwylliant Groeg a Rhufain;
· Delweddau benywaidd Llyfr Datguddiad.

STRATEGAETH DYSGU AC ADDYSGU

Bydd darlithoedd yn cyflwyno myfyrwyr i’r prif gysyniadau, egwyddorion ac arferion dan sylw. Defnyddir astudiaethau achos i ddatblygu dealltwriaeth ddyfnach o’r hyn a ddysgwyd.

[bookmark: cysill]Defnyddir tiwtorialau a seminarau i gefnogi cymhwyso, trafod a gwerthuso’n feirniadol yr hyn a ddysgwyd, yn gyffredinol mewn grwpiau llai o fyfyrwyr na darlithoedd.

Ochr yn ochr â gweithgareddau dysgu ac addysgu ar yr amserlen, disgwylir i fyfyrwyr fod yn gyfrifol am eu dysgu eu hunain, gyda chefnogaeth briodol yn cael ei darparu gan diwtor y modwl. Gall astudiaeth annibynnol dan arweiniad gynnwys paratoi ar gyfer sesiynau ar yr amserlen, gwaith dilynol, darllen neu ymarfer ehangach, cwblhau tasgau asesu, adolygu, ac ati.  

Dosberthir yr addysgu fel a ganlyn i gyflwyno’r modwl:

	Math o weithgaredd
	Oriau
	Canran 

	Dysgu ar yr amserlen
	30
	15%

	Dysgu annibynnol
	170
	85%

	Dysgu drwy leoliadau
	
	

	CYFANSWM
	200
	100%



ASESU

Elfen Asesu 1 – 50%
Un traethawd 4000 o eiriau

e.e. ‘Ceisiodd cymunedau Cristnogol cynnar ddod i delerau â'r swyddogaethau newydd a roddwyd i fenywod o fewn eu cynulleidfaoedd’. Dadansoddwch y gosodiad hwn yng ngoleuni'r dystiolaeth a gyflwynir gan un o'r pedwar efengylwyr.


Elfen Asesu 2 – 50%

Arholiad 2 awr.

Crynodeb o’r Asesiad
	Math o weithgaredd
	Canran 

	Arholiad ysgrifenedig
	50%

	Gwaith Cwrs 
	50%

	Ymarferol
	

	CYFANSWM
	100%









ADDYSG AR GYFER DATBLYGU CYNALIADWY (ADC)

	Ydy’r modwl yn cyfrannu at ADC?
	Ydy

	
	

	Os ydy, rhowch fanylion cryno (dim mwy na 100 o eiriau):

Mae'r modwl yn cyfrannu at yr agenda cynaliadwyedd yn ei ystyr mwyaf eang trwy annog myfyrwyr i feddwl am y sgiliau sydd eu hangen arnynt er mwyn datrys problemau academaidd. Sgiliau trosglwyddadwy yw'r rhain sy'n cynorthwyo myfyrwyr i feithrin meddylfryd beirniadol a chreadigol. Amcan y modwl yw canolbwyntio ar anghenion uniongyrchol y myfyrwyr a'u galluogi hwy i feddwl yn feirniadol ac i ddatrys problemau a gyfyd mewn dyfodol sydd ar hyn o bryd yn anhysbys.




